Днес продължаваме с ревютата на advent календари! Днешният пост е посветен на Yves Rocher Advent Calendar 2017! Ако ви е любопитно какво се крие в кутийките и дали си заслужава, продължавайте да четете!
Календарът Yves Rocher Advent Calendar 2017 ми беше изпратен от марката и в него откриваме 24 сладки кутийки с коледни картинки. Този календар представлява голяма кутия, пълна с малки кутийки с номера от 1 до 24. Този начин на представяме ми харесва, беше ми лесно да си отварям кутийките и да вадя съдържанието им, а в интернет видях, че някои девойки са извадили кутиите и са ги подредили във формата на елха 😉 Изглежда сладко, но аз предпочетох да ги оставя в основната кутия, за да не се разпиляват. Запазила съм празните кутии и догодина ще направя advent календар за Боби, ако слуша, разбира се 🙂
Продуктите в Yves Rocher Advent Calendar 2017 са различни – има шампоани, балсами, лакове за нокти, гримове, ексфолианти за тяло, изобщо има всичко, за което можете да се сетите. Радвам се, че сред продуктите открих както мои големи любимци, така и нови, които не съм пробвала и сега ще имам тази възможност. Ето и кои са продуктите:
Душ-крем Comforting Shower Balm, 30 мл
Лосион за тяло Lipid-Replenishing Lotion, 30 мл
Ексфолиант зa тяло Botanical Scrub, 30 мл
Нощна грижа за коса Repair Sleeping Care, 30 мл
Крем за ръце Hydratation, 30 мл
Успокояващ крем за лице Sensitive Vegetal, 10 мл
Подхранващ шампоан Nutri-Silky Treatment Shampoo, 50 мл
Душ гел Vanille Bourbon, 50 мл
Двуфазен демакиант за очи Pur Bleuet, 50 мл
Мицеларна вода 2в1 Sensitive Vegetal, 50 мл
Релаксиращ душ гел с бадем и портокалови цветчета, 50 мл
Шампоан за интензивен блясък Intense Shine Shampoo, 50 мл
Душ гел с мандарина и кедър, 50 мл
Възстановяващ шампоан Nutri-Repair Treatment Shampoo, 50 мл
Парфюм Quelques Notes d’Amour, 5 мл
Парфюм Evidence, 7,5 мл
Сенки за очи 31. Brun Acajou Nacre, реален размер
Сенки за очи 94. Or Blanc Scintillant, реален размер
Балсам за устни с масло от карите, реален размер
Червено червило Rouge Vertige 56 Satin, реален размер
Лак за нокти 44 Rose Pourpe, реален размер
Лак за нокти 42 Coquelicot, реален размер
Лак за нокти 94 Or Paillete, реален размер
База за нотки SOS Resistant base coat, реален размер
За съжаление този advent календар не се предлага в България. Беше ми подарен от Yves Rocher и страшно много ми хареса, затова се надявам догодина да ни зарадват и да го предлагат и в България 🙂 Харесва ми, че продуктите са различни и можете да пробвате някои от техните бестселъри и след това да си купите пълноразмерните продукти. Много се зарадвах на лаковете, досега не бях използвала от тази марка и съм доволна. Допадна ми и подбора на цветове – коледни и празнични, които всяка жена може да носи. Същото важи и за избора на сенките и червилото – универсални цветове, които са чудесен избор за празниците. Бих купила и препоръчала Yves Rocher Advent Calendar 2017, за мен беше удоволствие да го отварям всеки ден и със сигурност продуктите ще са ми много полезни, а и като количество на опаковките са много добри.
А вие какво мислите за този advent календар?
Моето мнение за Yves Rocher Riche Creme 100% Precious Botanical Oils
advent calendar, yves rocher
« Balea Advent Calendar 2017
Nuxe Beauty Treasures 2017 »